Ku Tashi Da Azumi Domin Samun Nasarar Gwamna Ganduje - In Ji Faizu Alfindiki
An yi kira ga ɗaukacin magoya bayan gwamnan jihar Kano Dakta Abdullahi Umar Ganduje a duk inda su ke a faɗin jihar Kano da su tashi da azumi ranar Litinin domin Gandujen ya samu nasarar lashe zaɓen da zai shiga a zagaye na biyu.
Karanta: Kotu Ta Yankewa Matashi Hukuncin Kisa Bisa Kashe Mahaifiyarsa Kan Layar Bata A Jos
Wannan kiran ya fito ne ta bakin mataimakinsa na musamman akan harkokin yaɗa labarai wato Honarabul Faizu Alfindiki.
Tun da farko dai Faizu Alfindiki ya yi wannan kiran ne a shafinsa na fesbuk a safiyar yau ɗin nan.
“Muna Kira ga duk wani Ɗan Gandujiyya da mai kishin Kano da ya tashi da azumi ranar litinin mai zuwa da niyyar Allah ya bamu nasara” In ji Faizu Alfindiki.
Idan za’a iya tunawa dai cikin makon da ya gabata ne aka gudanar da zaɓen gwamna a jihar Kano tsakanin gwamna mai ci wato Abdullahi Umar Ganduje na jam’iyyar APC da kuma Injiniya Abba Kabir Yusuf na jam’iyyar PDP, wanda hukumar zaɓe ta bayyana sakamakon zaɓen a matsayin wanda bai kammala ba.
gandujejaharsiyasar